**2019** Εργαλειοθήκη σχέσεων με τα μέσα ενημέρωσης



## Σχετικά με την εργαλειοθήκη σχέσεων με τα μέσα ενημέρωσης

Εάν ενδιαφέρεστε να συμμετάσχετε στην ευρωπαϊκή εβδομάδα επαγγελματικών δεξιοτήτων 2019 και θα θέλατε να προωθήσετε τις εκδηλώσεις και τις δραστηριότητές σας, η παρούσα εργαλειοθήκη είναι κατάλληλη για εσάς. Σας παρέχει καθοδήγηση στο πλαίσιο των διαφόρων διαύλων των μέσων ενημέρωσης που μπορείτε να χρησιμοποιήσετε για την αύξηση της ευαισθητοποίησης σχετικά με την εβδομάδα και τα οφέλη της επαγγελματικής εκπαίδευσης και κατάρτισης (ΕΕΚ) σε ολόκληρη την Ευρώπη.



Η παρούσα εργαλειοθήκη παρέχει τα ακόλουθα:

* Χρήσιμες υποδείξεις και συμβουλές για την προσέγγιση των μέσων ενημέρωσης και τον τρόπο ανάδειξης της ιστορίας σας.
* Καθοδήγηση σχετικά με τον τρόπο κατάρτισης δελτίου Τύπου και σχετικό υπόδειγμα προς προσαρμογή και αποστολή.
* Πηγές στοιχείων και αριθμών.
* Χρήσιμες συμβουλές για την παραχώρηση συνεντεύξεων στα μέσα ενημέρωσης.

## Γιατί να κοινοποιήσετε στα μέσα ενημέρωσης τη συμμετοχή σας στην ευρωπαϊκή εβδομάδα επαγγελματικών δεξιοτήτων;

Οι τρεις πρώτες ευρωπαϊκές εβδομάδες επαγγελματικών δεξιοτήτων στέφθηκαν με τεράστια επιτυχία και η Ευρωπαϊκή Επιτροπή διοργανώνει επί του παρόντος την τέταρτη ευρωπαϊκή εβδομάδα επαγγελματικών δεξιοτήτων, με σκοπό τη συνέχιση της ενημέρωσης για την ΕΕΚ. Η επίσημη εβδομάδα θα διεξαχθεί στις 14-18 Οκτωβρίου 2019 και εκατοντάδες εκδηλώσεις και δραστηριότητες σχετικά με την ΕΕΚ θα διοργανωθούν σε ολόκληρη την Ευρώπη καθ’ όλη τη διάρκεια του έτους. Η ευρωπαϊκή εκδήλωση θα πραγματοποιηθεί στο Ελσίνκι.

Η εβδομάδα και οι αντίστοιχες εκστρατείες επικοινωνίας της συγκεντρώνουν φορείς παροχής εκπαίδευσης και κατάρτισης, οργανώσεις της κοινωνίας των πολιτών, δημόσιες αρχές, οργανώσεις επιχειρήσεων και το ευρύτερο κοινό, με στόχο την ενίσχυση της προβολής της ΕΕΚ σε ολόκληρη την Ευρώπη. Η εβδομάδα επιδιώκει να αναδείξει τις πολυάριθμες ευκαιρίες που μπορεί να προσφέρει η ΕΕΚ στους νέους και στους ενηλίκους, καθώς και την αξία που προσδίδει η ΕΕΚ στην οικονομία και στο μέλλον της εργασίας και των δεξιοτήτων. Το θέμα της φετινής διοργάνωσης είναι «ΕΕΚ για ΟΛΟΥΣ – Δεξιότητες για ολόκληρη τη ζωή». Συνεπώς, θα δοθεί ιδιαίτερη έμφαση στις σχετικές με την αριστεία, τις διά βίου και χωρίς αποκλεισμούς πτυχές της ΕΕΚ.

Μπορείτε να αξιοποιήσετε την κάλυψη από τα μέσα ενημέρωσης για να προωθήσετε την εκδήλωση/δραστηριότητά σας και για να δείξετε πώς ανταποκρίνεται στους στόχους της εβδομάδας. Αυτό θα συμβάλει στην ενημέρωση περισσότερων ανθρώπων σχετικά με τη διεξαγωγή της εκδήλωσης/δραστηριότητάς σας και θα τους παροτρύνει να συμμετάσχουν. Η κάλυψη από τα μέσα ενημέρωσης μπορεί επίσης να ενισχύσει την προβολή της οργάνωσής σας πέρα από τα υφιστάμενα δίκτυά σας και να διαδώσει το μήνυμα της εκδήλωσης και της εβδομάδας σε πολύ ευρύτερο κοινό, συμβάλλοντας κατά τον τρόπο αυτόν στην αύξηση της ευαισθητοποίησης και στην αλλαγή της αντίληψης που επικρατεί στη χώρα σας για την ΕΕΚ.

Στα είδη των μέσων ενημέρωσης που ενδέχεται να ενδιαφέρονται για την ευρωπαϊκή εβδομάδα επαγγελματικών δεξιοτήτων περιλαμβάνονται τα εξής:

#### Οι εφημερίδες εθνικής κυκλοφορίας είναι πιθανό να ενδιαφέρονται να πληροφορηθούν για την εβδομάδα, καθώς και για το σύνολο των εκδηλώσεων και των δραστηριοτήτων που διεξάγονται. Η υποβολή στοιχείων και αριθμών που ενδιαφέρουν το ευρύτερο κοινό, η χρήση παραθεμάτων και η προοπτική παραχώρησης συνεντεύξεων που παρουσιάζουν ενδιαφέρον μπορούν να συμβάλουν στην προσέλκυση του ενδιαφέροντος των εν λόγω εντύπων.

#### Ενδιαφέρον μπορεί να εκδηλώσουν επίσης ραδιοφωνικοί και τηλεοπτικοί σταθμοί, ιδίως για τη διεξαγωγή πιο ζωντανών και ασυνήθιστων εκδηλώσεων, δεδομένου ότι οι εκδηλώσεις αυτές θα παράσχουν μια καλή βάση για κινηματογράφηση και εγγραφή.

#### Μπορείτε να προσεγγίσετε εφημερίδες, ιστότοπους και ιστολόγια σε τοπικό επίπεδο κατά τις προπαρασκευαστικές εργασίες της εκδήλωσης ή της δραστηριότητάς σας ώστε να ενθαρρύνετε το κοινό να την παρακολουθήσει. Μια καλή προσέγγιση εν προκειμένω είναι η αποστολή δελτίου Τύπου περίπου δύο εβδομάδες πριν από την εκδήλωση, καθώς και σχετική υπενθύμιση μερικές ημέρες πριν από την έναρξή της. Μπορείτε επίσης να τηλεφωνήσετε σε οποιοδήποτε κέντρο μέσων ενημέρωσης που θα θέλατε να καλύψει την εκδήλωσή σας για να προσελκύσετε έτσι την προσοχή στην εκδήλωση/δραστηριότητά σας. Το ενδιαφερόμενο έντυπο ή κανάλι μπορεί να αποφασίσει να ετοιμάσει ένα θέμα πριν από την εκδήλωση ή ενδέχεται να προτιμά να την παρακολουθήσει πρώτα και κατόπιν να συντάξει ένα άρθρο με βάση την εμπειρία που θα έχει αποκομίσει.



**Εφημερίδες, ιστότοποι και ιστολόγια σε τοπικό επίπεδο**

#### Η καταχώριση σε καταλόγους εκδηλώσεων είναι ένας θαυμάσιος τρόπος για να ενθαρρύνετε το κοινό να παρακολουθήσει την εκδήλωσή σας, δεδομένου ότι οι άνθρωποι εκδηλώνουν συχνά ιδιαίτερο ενδιαφέρον για τη διοργάνωση τοπικών εκδηλώσεων στην περιοχή τους. Κάθε κατάλογος διέπεται από τις δικές του απαιτήσεις και, για τον λόγο αυτόν, θα πρέπει να κάνετε προηγουμένως μια έρευνα για να καταλήξετε στον τρόπο με τον οποίο μπορείτε να υποβάλετε επιτυχώς την εκδήλωσή σας.



**Εξειδικευμένα έντυπα**

**Εφημερίδες εθνικής κυκλοφορίας**

**Κατάλογοι εκδηλώσεων**

#### Ενδιαφέρον για την εβδομάδα είναι πιθανό επίσης να εκδηλώσουν και εξειδικευμένα έντυπα. Θα πρέπει να προσεγγίσετε τα εν λόγω έντυπα όσο το δυνατόν νωρίτερα διότι ενδέχεται η ύλη τους να έχει ήδη καλυφθεί. Οι πληροφορίες που παρέχετε στα συγκεκριμένα έντυπα μπορούν να είναι περισσότερο τεχνικού χαρακτήρα, ενώ η παραχώρηση πρόσβασης σε ενδιαφέροντα εμπειρογνώμονα ή κάποια μαρτυρία θα συνδράμει επίσης στην ενθάρρυνση της κάλυψης.



**Ραδιοφωνικοί και τηλεοπτικοί σταθμοί**



## Σχέσεις με τα μέσα ενημέρωσης

 Στη συνέχεια παρατίθεται ένας απλός κατάλογος ελέγχου που μπορείτε να τηρήσετε για να εξασφαλίσετε την κάλυψη της εκδήλωσής σας και της εβδομάδας. Ακολουθούν αναλυτικότερες υποδείξεις και συμβουλές.

#### Κατάλογος ελέγχου όσον αφορά τις σχέσεις με τα μέσα ενημέρωσης

* Αποφασίστε ποια μέσα ενημέρωσης επιθυμείτε να προσεγγίσετε.
* Προσαρμόστε το υπόδειγμα δελτίου Τύπου με πληροφορίες σχετικά με την εκδήλωσή σας.
* Προσθέστε πληροφορίες τις οποίες κρίνετε ενδιαφέρουσες και χρήσιμες για τη συγκεκριμένη χώρα/περιφέρεια.
* Κοινοποιήστε φωτογραφίες, βίντεο, παραθέματα, ενημερωτικά γραφήματα κ.λπ. που μπορούν να δημοσιευτούν.
* Σκεφτείτε ποιος θα μπορούσε ενδεχομένως να παραχωρήσει συνεντεύξεις.
* Αποστείλετε το δελτίο Τύπου και σχετικές φωτογραφίες στους αρμόδιους επικοινωνίας των μέσων ενημέρωσης μέσω μηνύματος ηλεκτρονικού ταχυδρομείου.
* Μεριμνήστε για την επακόλουθη τηλεφωνική επικοινωνία με τα βασικά μέσα ενημέρωσης.
* Συμπεριλάβετε το όνομα και τα στοιχεία επικοινωνίας σας ώστε να μπορείτε να απαντήσετε σε τυχόν ερωτήσεις.
* Φροντίστε να είστε παρόντες για την υποδοχή των δημοσιογράφων την ημέρα της εκδήλωσης και τις συστάσεις με ενδιαφέροντα πρόσωπα.

## Προσδιορισμός των μέσων ενημέρωσης στα οποία πρέπει να απευθυνθείτε

Το πρώτο βήμα είναι να προσδιορίσετε τα μέσα ενημέρωσης που καλύπτουν την περιοχή σας σε τοπικό ή περιφερειακό επίπεδο. Κατόπιν μπορείτε να αναζητήσετε τα στοιχεία επικοινωνίας των δημοσιογράφων που καλύπτουν τοπικές εκδηλώσεις, θέματα απασχόλησης και εκπαίδευσης, υποθέσεις κοινωνικής πολιτικής ή ευρωπαϊκές υποθέσεις, ελέγχοντας τον ιστότοπό τους ή τηλεφωνώντας στα γραφεία των μέσων ενημέρωσης. Μπορείτε επίσης να πληροφορηθείτε πώς μπορείτε να υποβάλετε την εκδήλωσή σας σε καταλόγους εκδηλώσεων.



## Κατάρτιση δελτίου Τύπου

Ο καλύτερος τρόπος για την παροχή πληροφοριών στα μέσα ενημέρωσης είναι η αποστολή δελτίου Τύπου. Μπορείτε να χρησιμοποιήσετε ως βάση το [υπόδειγμα δελτίου Τύπου της ευρωπαϊκής εβδομάδας επαγγελματικών δεξιοτήτων](http://bit.ly/EVSWtoolkits), το οποίο είναι διαθέσιμο στον ιστότοπο. Επιλέξτε ένα υπόδειγμα στη γλώσσα που θέλετε και στη συνέχεια συμπληρώστε απλώς τις πληροφορίες σχετικά με την εκδήλωση/δραστηριότητά σας και τυχόν ειδικές για την περιφέρεια πληροφορίες που μπορεί να κρίνετε ιδιαίτερου ενδιαφέροντος και σημασίας.

**Συμβουλή:** Το πρώτο βήμα για την επιτυχή κάλυψη από τα μέσα ενημέρωσης είναι η κατάρτιση άρτιου καταλόγου αρμοδίων επικοινωνίας.

Η καταχώριση της εκδήλωσής σας σε καταλόγους εκδηλώσεων θα σας εξασφαλίσει επίσης μεγαλύτερη προβολή.

Δεδομένου ότι οι περισσότεροι οργανισμοί μέσων ενημέρωσης προτιμούν να λαμβάνουν δελτία Τύπου στο κυρίως κείμενο ενός μηνύματος ηλεκτρονικού ταχυδρομείου, και όχι με τη μορφή συνημμένου αρχείου, συνιστάται να αντιγράψετε και να επικολλήσετε το δελτίο Τύπου σε μήνυμα ηλεκτρονικού ταχυδρομείου και να το αποστείλετε.

#### Συμβουλές:

* Αναφέρετε πρώτα τις πραγματικά σημαντικές πληροφορίες. Να προσπαθείτε πάντα να απαντάτε στα ερωτήματα τι, ποιος, πότε, πού και γιατί.
* Να χρησιμοποιείτε σύντομες προτάσεις και δυναμική γλώσσα.
* Να αποφεύγετε την εξειδικευμένη γλώσσα και να επεξηγείτε τις συντομογραφίες.
* Να μην ξεχάσετε να συμπεριλάβετε παραθέματα και αριθμητικά στοιχεία.
* Να αποστείλετε φωτογραφία ώστε να μπορεί να χρησιμοποιηθεί από τους δημοσιογράφους (να συμπεριλαμβάνετε μόνο φωτογραφίες που μπορούν να δημοσιευτούν χωρίς να παραβιάζονται δικαιώματα πνευματικής ιδιοκτησίας ή [δικαιώματα σχετικά με τα δεδομένα προσωπικού χαρακτήρα](https://www.resourcecentre.org.uk/information/photo-consent-for-community-groups/)).
* Να συμπεριλάβετε τα στοιχεία επικοινωνίας σας για τυχόν ερωτήσεις.

## Πρόσδοση δυναμικότητας στο δελτίο Τύπου σας

Σκοπός του δελτίου Τύπου είναι να παράσχει στους δημοσιογράφους σημαντικές και ειδησεογραφικού ενδιαφέροντος πληροφορίες, καθώς και τυχόν υλικό που μπορούν να δημοσιεύσουν, όπως φωτογραφίες, βίντεο, επιτυχή παραδείγματα, παραθέματα, ενημερωτικά γραφήματα, στοιχεία και αριθμούς.

|  |
| --- |
| **Στοιχεία οπτικής ταυτότητας της εκστρατείας της ευρωπαϊκής εβδομάδας επαγγελματικών δεξιοτήτων:** Τα στοιχεία αυτά θα πρέπει να προστεθούν σε όλα τα δελτία Τύπου ώστε να καταδεικνύεται ότι η εκδήλωσή σας εντάσσεται στο πλαίσιο της εβδομάδας. Τα εν λόγω στοιχεία οπτικής ταυτότητας είναι διαθέσιμα στον ιστότοπο. |
| **Φωτογραφίες εκδηλώσεων:** Οι φωτογραφίες από προηγούμενες εκδηλώσεις σας προσφέρουν την ιδανική λύση για τα δελτία Τύπου. Συνιστά, επομένως, ορθή πρακτική να βεβαιώνεστε πάντα ότι τα άτομα που παρευρίσκονται στις εκδηλώσεις σας γνωρίζουν ότι φωτογραφίζονται και ότι κατανοούν τον τρόπο με τον οποίο είναι πιθανό να χρησιμοποιηθούν οι φωτογραφίες. Αυτό μπορεί να διασφαλιστεί με την προσθήκη σχετικής πρότασης σε προσκλήσεις ή εισιτήρια. Μπορείτε επίσης να τοποθετήσετε αφίσες στις οποίες να επισημαίνεται το στοιχείο αυτό την ημέρα της διοργάνωσης. Είναι σημαντικό να γίνεται σεβαστό το γεγονός ότι κάποιοι άνθρωποι ενδέχεται να μην επιθυμούν να φωτογραφηθούν ούτε οι ίδιοι ούτε τα παιδιά τους. Λαμβανομένου υπόψη ότι για τις φωτογραφικές λήψεις προσώπων απαιτείται η υπογραφή σχετικού εντύπου συγκατάθεσης από τους ενδιαφερομένους, θα ήταν ενδεχομένως προτιμότερο να εστιάζετε σε φωτογραφικές λήψεις ομάδων στις οποίες τα πρόσωπα δεν είναι αναγνωρίσιμα. |
| **Φωτογραφίες ελεύθερης χρήσης:** Εάν αντλείτε εικόνες από το διαδίκτυο, εφιστάται η προσοχή σας σε τυχόν απαιτήσεις δικαιωμάτων πνευματικής ιδιοκτησίας. Για να είστε σίγουροι, μπορείτε να επιλέξετε εικόνες ελεύθερης χρήσης από ιστότοπους όπως ο [Pixabay](https://pixabay.com/) και ο [Unsplash](https://unsplash.com/), διότι είναι εύκολο [να τηρηθούν](https://pixabay.com/blog/posts/pixabay-license-what-is-allowed-and-what-is-not--4/) οι οικείοι περιορισμοί άδειας χρήσης.  |
| **Βίντεο:** Συμπεριλάβετε σύνδεσμο προς τα βίντεο της εβδομάδας, τα οποία είναι διαθέσιμα στον ιστότοπο και ορισμένα από αυτά έχουν υπότιτλους σε όλες τις γλώσσες της ΕΕ. Τα βίντεο αποτελούν ιδανική λύση για την προσέλκυση του ενδιαφέροντος του κοινού και μπορούν να χρησιμοποιηθούν από τηλεοπτικούς σταθμούς και ηλεκτρονικές εκδόσεις εντύπων τοπικής και εθνικής κυκλοφορίας. |
| **Ιστορίες που μπορούν να αποτελέσουν πηγή έμπνευσης:** Επιλέξτε ιστορίες από τη βιβλιοθήκη «Μοιραστείτε την ιστορία σας» και χρησιμοποιήστε περιεχόμενο από τον ιστότοπο της εβδομάδας προσαρμόζοντάς το κατάλληλα για αναδείξετε τη σημασία της ΕΕΚ, της εβδομάδας και της εκδήλωσής σας. |
| **Παραθέματα:** Συνιστάται να συμπεριλάβετε στο δελτίο Τύπου σας παραθέματα. Μπορεί να πρόκειται για παραθέματα ομιλητών στην εκδήλωσή σας, εμπειρογνωμόνων από την οργάνωσή σας ή μαρτυριών από τους εκπαιδευόμενους. |
| **Στοιχεία και αριθμοί σχετικά με την ΕΕΚ:** Τα δεδομένα αυτά μπορούν να είναι ειδικά για την περιφέρεια ή τη χώρα ή σε επίπεδο ΕΕ. |

## Άντληση στοιχείων και αριθμών

Είναι πιθανό η οργάνωσή σας να έχει πρόσβαση σε στοιχεία και αριθμούς ιδιαίτερου ενδιαφέροντος και σημασίας. Εναλλακτικά, ακολουθούν ορισμένες ευρωπαϊκές πηγές ειδικών ανά χώρα στοιχείων και αριθμών που μπορεί να σας φανούν χρήσιμες. Υπενθυμίζεται ότι πρέπει πάντα να παρατίθεται η πηγή:

* [Έκθεση παρακολούθησης της εκπαίδευσης και της κατάρτισης 201](https://ec.europa.eu/education/policies/et-monitor-2018-reports-factsheets-infographics_en)8: εκθέσεις, ενημερωτικά δελτία και ενημερωτικά γραφήματα (ΓΔ EAC).
* [VET-in-Europe Country Reports](http://www.cedefop.europa.eu/en/publications-and-resources/country-reports/vet-in-europe-country-reports) (Cedefop).
* World [TVET Database – Country Profiles](http://www.unevoc.unesco.org/go.php?q=World+TVET+Database) [Διεθνές Κέντρο Τεχνικής και Επαγγελματικής Εκπαίδευσης και Κατάρτισης (UNEVOC) και UNESCO].
* [UOE Education Database](http://ec.europa.eu/eurostat/statistics-explained/index.php/UNESCO_OECD_Eurostat_%28UOE%29_joint_data_collection_%E2%80%93_methodology) (UNESCO, ΟΟΣΑ και Eurostat).
* [Vocational Education and Training Statistics](http://ec.europa.eu/eurostat/statistics-explained/index.php/Vocational_education_and_training_statistics) (Eurostat).
* [Adult Learning Statistics](https://ec.europa.eu/eurostat/statistics-explained/index.php?title=Adult_learning_statistics) (Eurostat).

Μπορείτε επίσης να αναζητήσετε στοιχεία στις εθνικές υπηρεσίες ΕΕΚ και στο Υπουργείο/στη Διεύθυνση Εκπαίδευσης ή Εργασίας της χώρας σας, καθώς είναι πιθανό να έχουν στη διάθεσή τους εθνικές εκθέσεις σχετικά με την ΕΕΚ.

Τα στατιστικά στοιχεία σε επίπεδο ΕΕ μπορούν να παράσχουν ενδιαφέρουσες συγκρίσεις και η Eurostat αποτελεί καλή πηγή στατιστικών στοιχείων αυτού του είδους:

|  |  |  |  |
| --- | --- | --- | --- |
| **48 %** | Το **48 %** των μαθητών ανώτερης δευτεροβάθμιας εκπαίδευσης στην Ευρώπη συμμετέχουν σε προγράμματα ανώτερης δευτεροβάθμιας ΕΕΚ ([2017](http://appsso.eurostat.ec.europa.eu/nui/show.do?dataset=educ_uoe_enrs05&lang=en)). | **74,8 %****77,5 %** | Το ποσοστό απασχόλησης των πρόσφατων αποφοίτων ΕΕΚ στην Ευρώπη αυξήθηκε στο **77,5 % (**[**2018**](http://appsso.eurostat.ec.europa.eu/nui/submitViewTableAction.do)**)** έναντι ποσοστού **74,8 % (**[**2017**](https://ec.europa.eu/eurostat/statistics-explained/index.php/Vocational_education_and_training_statistics)**).** |
| **22,5 %****21,9 %** | Το ποσοστό των ενηλίκων χαμηλής ειδίκευσης στην Ευρώπη ανέρχεται στο **21,9 % (**[**2018**](http://appsso.eurostat.ec.europa.eu/nui/submitViewTableAction.do)**)**, έχοντας καταγράψει μείωση από το **22,5 % (2017)**. | **72,2 %** | Το **72,2 %** των επιχειρήσεων στην ΕΕ παρέχουν συνεχή επαγγελματική κατάρτιση στους υπαλλήλους τους (2015). |
| **11,1 %****10,9 %** | Το **11,1 %** του πληθυσμού της Ευρώπης ηλικίας 25-64 ετών συμμετέχει σε προγράμματα εκπαίδευσης ενηλίκων ([2018](http://appsso.eurostat.ec.europa.eu/nui/show.do?dataset=trng_lfse_01&lang=en)), έχοντας σημειώσει αύξηση από το **10,9 %** (2017). |  |  |



## Αποστολή του δελτίου Τύπου

Για τα **τοπικά μέσα ενημέρωσης** και τις **καθημερινές εφημερίδες**, συνιστάται να αποστείλετε το δελτίο Τύπου περίπου δύο εβδομάδες πριν από την εκδήλωση. Εξίσου καλή ιδέα είναι να αποστείλετε σχετική υπενθύμιση μία ή δύο ημέρες πριν από την εκδήλωση.

Για τα **εξειδικευμένα έντυπα** και περιοδικά, συνιστάται να αποστείλετε το δελτίο Τύπου νωρίτερα, δεδομένου ότι είναι πιθανό η ύλη τους να έχει ήδη καλυφθεί.

Μπορείτε επίσης να υποβάλετε την εκδήλωσή σας σε **καταλόγους εκδηλώσεων** έναν μήνα πριν από την ημερομηνία της εκδήλωσης, ανάλογα με τους κανόνες που διέπουν κάθε κατάλογο.

## Ανάπτυξη σχέσεων με τους δημοσιογράφους

Η ανάπτυξη καλών σχέσεων με τους δημοσιογράφους διευκολύνει την εξασφάλιση κάλυψης από τα μέσα ενημέρωσης. Επιπλέον της αποστολής του δελτίου Τύπου, μπορείτε να τους τηλεφωνήσετε και να τους προσκαλέσετε να καλύψουν την εκδήλωσή σας. Φροντίστε να ζητήσετε να πληροφορηθείτε σχετικά με τυχόν ιδιαίτερες απαιτήσεις που ενδέχεται να έχουν και να τους αποστείλετε σχετική υπενθύμιση πριν από την εκδήλωση. Όταν φθάσει η ημέρα της εκδήλωσης, θα πρέπει να έχετε ορίσει ένα πρόσωπο για την υποδοχή τους και να μεριμνήσετε ώστε να έχουν στη διάθεσή τους όλες τις πληροφορίες που χρειάζονται. Μια καλή ιδέα θα ήταν να τυπώσετε και να διανείμετε ορισμένα αντίγραφα του ενημερωτικού φυλλαδίου σχετικά με την ευρωπαϊκή εβδομάδα επαγγελματικών δεξιοτήτων 2019. Το ενημερωτικό φυλλάδιο είναι διαθέσιμο στον ιστότοπο.

## Διεξαγωγή επιτυχών συνεντεύξεων

Οι συνεντεύξεις μπορούν να πραγματοποιηθούν σε προσωπική βάση στην εκδήλωση, τηλεφωνικά ή μέσω μηνύματος ηλεκτρονικού ταχυδρομείου. Σε περίπτωση που ζητηθεί συνέντευξη, υπάρχουν ορισμένες βασικές συμβουλές που πρέπει να λάβετε υπόψη:

#### Συμβουλές:

* Δώστε στον δημοσιογράφο γενικές πληροφορίες σχετικά με την οργάνωσή σας και την ευρωπαϊκή εβδομάδα επαγγελματικών δεξιοτήτων. Πληροφορίες σχετικά με την εβδομάδα, το γενικό πλαίσιο και τα θέματά της για το 2019 είναι διαθέσιμες στον [ιστότοπο της ευρωπαϊκής εβδομάδας επαγγελματικών δεξιοτήτων](https://ec.europa.eu/social/vocational-skills-week/node_en).
* Αποφασίστε εκ των προτέρων τι θέλετε να πείτε. Μπορείτε να κρατήσετε μερικές σημειώσεις που θα σας βοηθήσουν κατά τη διάρκεια της συνέντευξης.
* Επικεντρωθείτε στα βασικά μηνύματα που θέλετε να περάσετε και παρουσιάστε πρώτα τα κυριότερα σημεία σας.
* Να είστε περιεκτικοί και να χρησιμοποιείτε παραδείγματα και προσωπικές ιστορίες για να αναδείξετε την ιστορία σας.
* Αφήστε τα στοιχεία επικοινωνίας σας, σε περίπτωση που ο δημοσιογράφος χρειαστεί να διασταυρώσει τυχόν πληροφορίες.
* Είναι πιθανό να επιθυμείτε να προγραμματίσετε τη συνέντευξη με κάποιον άλλον, όπως έναν ομιλητή στην εκδήλωσή σας ή κάποιον που μπορεί να καταθέσει μια μαρτυρία. Στην περίπτωση αυτή, αποφασίστε ποιο θα ήταν το πλέον κατάλληλο πρόσωπο για την παραχώρηση της συνέντευξης. Βεβαιωθείτε ότι το πρόσωπο αυτό είναι πρόθυμο να συνομιλήσει με τον Τύπο και ενημερώστε το για τις πληροφορίες που πρέπει να δώσει στη συνέντευξη και για τα βασικά μηνύματα της εβδομάδας. Στη συνέχεια κανονίστε μαζί του τον χρόνο της τηλεφωνικής επικοινωνίας ή της συνάντησης με τον δημοσιογράφο.



## Χρήσιμα εργαλεία

* [**Υπόδειγμα δελτίου Τύπου της ευρωπαϊκής εβδομάδας επαγγελματικών δεξιοτήτων**](http://bit.ly/EVSWtoolkits)**:** Διατίθεται σε όλες τις επίσημες γλώσσες της ΕΕ και είναι έτοιμο προς προσαρμογή και αποστολή.
* **Βιβλιοθήκη «Μοιραστείτε την ιστορία σας»:** Περιλαμβάνει πληθώρα επιτυχών παραδειγμάτων που παρουσιάζουν ενδιαφέρον και μπορείτε να χρησιμοποιήσετε. Μπορείτε αν θέλετε να προσθέστε και εσείς τις δικές σας ιστορίες!
* **Στοιχεία οπτικής ταυτότητας της εκστρατείας:** Δείξτε ότι οι φωτογραφίες και οι ιστορίες σας αποτελούν μέρος της εβδομάδας.

##

## Συχνές ερωτήσεις

**Πώς μπορώ να κάνω την ιστορία μου ελκυστικότερη για τα μέσα ενημέρωσης;**

Υπενθυμίζεται ότι στους δημοσιογράφους αρέσουν οι ιστορίες από την πραγματική ζωή. Φροντίστε να συμπεριλάβετε προσωπικές ιστορίες, παραθέματα και αριθμητικά στοιχεία που θα κάνουν το δελτίο Τύπου σας να ξεχωρίσει.

**Η Ευρωπαϊκή Επιτροπή παρέχει στοιχεία των αρμόδιων επικοινωνίας μέσων ενημέρωσης;**

Όχι. Δεδομένου ότι η εβδομάδα και η αντίστοιχη εκστρατεία της πραγματοποιείται σε όλα τα κράτη μέλη της ΕΕ, στις χώρες του ΕΟΧ και στις υποψήφιες προς ένταξη χώρες στην ΕΕ, αυτό είναι αδύνατον. Ωστόσο, στην παρούσα εργαλειοθήκη παρέχονται συμβουλές σχετικά με τη δημιουργία μιας καλής βάσης δεδομένων για τα μέσα ενημέρωσης, καθώς και χρήσιμες υποδείξεις για την ανάπτυξη ισχυρής σχέσης με τους δημοσιογράφους.

**Έχω κάποιες επιπλέον ερωτήσεις – με ποιον θα μπορούσα να επικοινωνήσω;**

Μπορείτε να μας στείλετε e-mail στη διεύθυνση info@vocationalskillsweek.eu ή να μας τηλεφωνήσετε καλώντας τον αριθμό +44 (0)207 444 4264. Εναλλακτικά, μπορείτε να επικοινωνήσετε μαζί μας στα μέσα κοινωνικής δικτύωσης, μέσω των λογαριασμών που παρατίθενται κατωτέρω.

##

## Στοιχεία επικοινωνίας

Παραμένουμε στη διάθεσή σας σε περίπτωση που έχετε κάποια απορία σχετικά με τις δραστηριότητές σας στο πλαίσιο των σχέσεων με τα μέσα ενημέρωσης.

e-mail: info@vocationalskillsweek.eu

Τηλέφωνο: +44 (0)207 444 4264